क्या आपका ऑफिस में काम करने का मन नहीं करता? क्या आप एक जैसा काम करते-करते उकता गए हैं? तो परेशान क्यों होते हैं? अपनी बोरियत के खात्मे के लिए कोई रास्ता निकालिए, ताकि लोग ऑफिस में आपको एक बार फिर नये जोश और नई उमंग के साथ काम करते देख सकें। और फिर बोरियत का खामियाजा आपको भी तो उठाना पड़ सकता है! इससे आपका आत्मविश्वास डगमगा सकता है, और इसका असर दूसरों पर भी पड़ सकता है। इसलिए मालूम कीजिए कि इसकी जड़ में जॉब-सैटिस्फैक्शन की कमी तो नहीं है?